मेजर रूप लाल ने भी योग में भाग लिया। इस अवसर पर कैम्प कमांडेंट ले० कर्नल आदित्य प्रताप ने अन्य अधिकारियों के साथ वृक्षारोपण किया और ग्लोबल वार्मिंग को दूर करने के लिये इसके महत्व को भी बताया। ले० प्रवीण कुमार, सूबेदार केवल सिंह, बी० एच्० एम० लखविंदर हवलदार मंजीत सिंह, व हवलदार कुलविंदर सिंह ने कैडेट्स को ड्रिल का अभ्यास कराया। हवलदार सुखविंदर सिंह, हवलदार गुरुसेवक सिंह व हवलदार मंजीत सिंह के द्वारा कैडेट्स को टग ऑफ वॉर कराया गया। सूबेदार बलदेव सिंह व नायाब सूबेदार पियारा सिंह ने वॉलीबाल खेल के मैच का आयोजन कराया। कप्तान लवकेश रुहेला ने बताया कि कैडेट्स को योग को अपने जीवन शैली में समाहित करने के लिये प्रेरित किया गया। उन्होंने कहा कि योग करने से शरीर स्वस्थ तो होता ही है, साथ साथ मन भी शुद्ध हो जाता है। प्रधानाचार्य देवेंद्र कुमार ने बताया कि इस तरह के आयोजन से सभी मे योग के प्रति जागरूकता बढ़ेगी। उन्होंने कहा कि स्वस्थ जीवन के लिए योग बड़ा ही लाभदायक है।